Print View: Die dobbelsteen val. Skottelgoed
Die dobbelsteen val.
Of ek van die manlike of vroulike geslag is, is onbelangrik. Waar ek vandaan kom en hoe ek my brood verdien irrelevant.
Ek kan net sê dat ek my in 'n lewensomgewing bevind waar ek baie kos het vir staaltjies wat ek tot dusver meestal nog vir myself gehou het.
Ek dink dit het miskien tyd geword vir deel en hierdie webtuiste lyk na 'n goeie virtuele braaivleisvuur waar mens kan lostrek.
My spens het baie spyse: hartseer soos Janet, humoristies soos Sasha se eskapades en sommer net krimineel soos Poppie. Alles het een ding gemeen: dit het 'n bietjie van die waarheid in want die waarheid maak altyd goeie stories.